open-index/open-wikipedia-markdown huggingface dataset:
NGC 1426

Ο **[[Νέος Γενικός Κατάλογος|NGC]] 1426** είναι ελλειπτικός γαλαξίας ο οποίος απέχει περίπου 59 εκατομμύρια έτη φωτός από τη Γη και βρίσκεται στον αστερισμό Ηριδανό. Τον ανακάλυψε ο αστρονόμος Ουίλιαμ Χέρσελ (William Herschel) στις 9 Δεκεμβρίου 1784 και ανήκει στο Σμήνος γαλαξιών του Ηριδανού.

## Παραπομπές

## Αναφορές

## Εξωτερικοί σύνδεσμοι
* 

Κατηγορία:Ελλειπτικοί γαλαξίες
Κατηγορία:Ηριδανός (αστερισμός)
13638
1426
-3-7-29
NGC 4485

Ο **[[Νέος Γενικός Κατάλογος|NGC]] 4485** είναι ακανόνιστος γαλαξίας που βρίσκεται στον αστερισμό Κύνες Θηρευτικοί. Τον ανακάλυψε ο αστρονόμος Ουίλιαμ Χέρσελ (William Herschel) στις 14 Ιανουαρίου 1788 και απέχει 29 εκατομμύρια έτη φωτός από τη Γη. Απομακρύνεται με ηλιοκεντρική ακτινική ταχύτητα 483&nbsp;km/s.

Επίσης αλληλεπιδρά βαρυτικά με τον σπειροειδή γαλαξία NGC 4490 με συνέπεια να έχει αλλοιωθεί η μορφή τους καθώς και να ενταθεί η αστρογέννηση. Του δύο γαλαξίες περιβάλλει νέφος υδρογόνου ενώ τους ενώνει πυκνή «γέφυρα» αερίων. Ο ρυθμός γέννησης νέων αστέρων στον NGC 4485 εκτιμάται σε 0,22 ηλιακές μάζες ανά έτος.

## Φωτογραφίες

NGC4490.jpg|Εικόνα των NGC 4485 και NGC 4490.
On the verge NGC 4485.jpg|Η βαρυτική αλληλεπίδραση ανάμεσα στους NGC 4485 και NGC 4490 έχει δημιουργήσει μία «γέφυρα» υλικού μήκους περίπου 25 χιλιάδων ετών φωτός. (ESA/Hubble, NASA)


## Παραπομπές

## Αναφορές

## Εξωτερικοί σύνδεσμοι
* 

Κατηγορία:Ακανόνιστοι γαλαξίες
4485
41326
07648
Κατηγορία:Αλληλεπιδρώντες γαλαξίες
Κατηγορία:Θηρευτικοί Κύνες
+07-26-013
Γιώργος Μαυροΐδης

Ο **Γεώργιος Μαυροΐδης** (1912-2003) ήταν Έλληνας ζωγράφος. 

## Βιογραφία
Γεννήθηκε στον Πειραιά στις 15 Σεπτεμβρίου 1912, γιος του Κύπριου Gaston Μαυροΐδη και της Λευκαδίτισσας Ζωής Θεοχάρη. Σπούδασε νομικά και πολιτικές επιστήμες στο Πανεπιστήμιο της Αθήνας, όπου γνώρισε τον Γιάννη Τσαρούχη με τον οποίο διατήρησε φιλικές σχέσεις. Αν και έδειξε κλίση από μικρός στη ζωγραφική, παρέμεινε αυτοδίδακτος. Το 1946 εισήλθε στο Διπλωματικό Σώμα και την ίδια χρονιά ταξίδεψε στην Αίγυπτο. Εκεί παντρεύτηκε την Αλεξάνδρα Θωμαΐδη, με την οποία απέκτησαν μία κόρη. 

Το 1948 ξεκίνησε την εκθεσιακή του δραστηριότητα με τη συμμετοχή του στην έκθεση του «Αρμού» και στην 1η Πανελλήνια Έκθεση στο Ζάππειο μαζί με τους: Λίλη Αρλιώτη, Γιάννη Μηταράκη, Θεόφραστο Τριανταφυλλίδη κ.ά. Το 1950 διορίστηκε γενικός γραμματέας του ελληνικού προξενείου στο Παρίσι, έχοντας την ευκαιρία να μελετήσει την κλασική τέχνη, την αναγεννησιακή και τη μεταγενέστερη ευρωπαϊκή ζωγραφική, ενώ συνάντησε σημαντικούς Έλληνες καλλιτέχνες, όπως τον Νίκο Χατζηκυριάκο - Γκίκα, τον Ανδρέα Εμπειρίκο και στην πόλη Antibes συναντήθηκε με τον Πάμπλο Πικάσο. Το 1959, όταν εξελέγη καθηγητής ζωγραφικής στην Ανωτάτη Σχολή Καλών Τεχνών, θέση στην οποία παρέμεινε ως το 1982, παραιτήθηκε από το Διπλωματικό Σώμα.

## Δείτε επίσης
* Χριστίνα Τσίγκου

## Παραπομπές


Κατηγορία:Έλληνες ζωγράφοι του 21ου αιώνα
Κατηγορία:Έλληνες διπλωμάτες
Κατηγορία:Έλληνες ζωγράφοι του 20ού αιώνα
Φρειδερίκος Λανσέλ

Ο **Φρειδερίκος Λανσέλ** (γερμ. *Laurenz Friedrich Lancelle*, 1802 - 1893) υπήρξε γερμανός δικηγόρος και βουλευτής.
## Βιογραφία
Γενήθηκε στις 22 Δεκεμβρίου 1892 στο Βέζελ. Σπούδασε νομικές επιστήμες στο Πανεπιστήμιο της Βόννης και του Γκαίτιγκεν. Το 1820 εισήλθε στο Corps Guestphalia Bonn, και δύο χρόνια αργότερα στο Corps Guestphalia Göttingen. Αποφοίτησε και αφού εργάστηκε από το 1822 ως συμβολαιογράφος. Εκλέχτηκε το 1849 στο Κοινοβούλιο της Φραγκφούρτης, ενώ το 1849 απεστάλη ως αντιπρόσωπος του Ντύσσελντορφ στην Βουλή των Αντιπροσώπων της Πρωσίας. Παραιτήθηκε τον Ιανουάριο του 1852 και αποσύρθηκε από την πολιτική. 

Απεβίωσε στις 9 Ιανουαρίου 1893 στην γενέτειρά του.
## Πηγές
* Bernd Haunfelder: *Biographisches Handbuch für das Preußische Abgeordnetenhaus 1849–1867* (= *Handbücher zur Geschichte des Parlamentarismus und der politischen Parteien.* Band 5). Droste, Düsseldorf 1994, ISBN 3-7700-5181-5, S. 157.

## Παραπομπές


Κατηγορία:Γερμανοί δικηγόροι
Καστρισιάνικα Κυθήρων

Τα **Καστρισιάνικα** είναι οικισμός των Κυθήρων και της Περιφερειακής Ενότητας Νήσων.

## Γενικά - ιστορικά στοιχεία
Τα Καστρισιάνικα βρίσκονται στο κέντρο του νησιού, σε υψόμετρο 270 μέτρα, και απόσταση περίπου 17 χλμ. Β. από τα Κύθηρα (πόλη). Πρόκειται για έναν από τους παλιότερους οικισμούς του νησιού ο οποίος έχει χαρακτηριστεί ως παραδοσιακός. Παρουσιάζει ιδιαίτερο αρχιτεκτονικό ενδιαφέρον όπως η εκκλησία του Αγίου Αντωνίου με καθολικό και ορθόδοξο ιερό, το "σπίτι της Ζέτας με χαρακτηριστική μορφή ιδιωτικής χρήσης κάστρου, τη "βίλα Φόσα", τις εντυπωσιακές καμινάδες των σπιτιών.

Πιθανολογείται ότι υπήρξε ακόμα και πριν την καταστροφή της Παλιόχωρας επειδή στον Καστροφύλακα αναφέρεται ο οικισμός Καλαμουτάδες, του οποίου τα όρια συμπίπτουν με τα Καστρισιάνικα. Κατά τη διάρκεια της Ενετοκρατίας ήταν έδρα μίας από τις πέντε διοικητικές επαρχίες του νησιού (Φορτέτζα-Βούργος ή Κάστρο–Χώρα, Λιβάδι, Καστρισιάνικα, Ποταμός και Μυλοπόταμος). Αναφορά υπάρχει στην Οθωμανική απογραφή των Κυθήρων του 1715 καθώς και στην απογραφή του Grimani (1575) όπου αναφέρεται να κατοικούν στο διαμέρισμα Καστρισιανίκων "*223 οικογένειες από τις οποίες 6 αστών και 217 πληβείων".*

## Διοικητικά - πληθυσμιακά στοιχεία
Ως οικισμός αναφέρεται επίσημα, μετά την ένωση με την Ελλάδα (28 Μαΐου 1864), το 1866 στο ΦΕΚ 9Α - 28/01/1866 να προσαρτάται στον τότε δήμο Ποταμίων. Το 1912 με το ΦΕΚ 262Α - 31/08/1912 ορίστηκε έδρα της ομώνυμης κοινότητας (μέχρι το 1915). Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με τα Αλοϊζιάνικα, το Διακόφτι, το Δρυμωνάρι, τον Κάμπο Παλαιόπολης και τα Φριλιγκιάνικα αποτελούν την κοινότητα Φριλιγκιάνικων που υπάγεται στη δημοτική ενότητα Κυθήρων του δήμου Κυθήρων ενώ σύμφωνα με την απογραφή 2011 απογράφησαν 64 κάτοικοι.

Οι απογραφές πληθυσμού μετά τον Β' Παγκόσμιο πόλεμο είναι:

## Εξωτερικοί σύνδεσμοι

* Κύθηρα Οικισμοί | Καστρισιάνικα/Kastrisianika στο https://www.youtube.com/.
* "Καστρισιάνικα - Τζουανιάνικα: Αρχιτεκτονική ανάλυση παραδοσιακού οικισμού" Ε.Μ.Π. Σχολή Αρχιτεκτόνων Μηχανικών.
* Εκκλησιαστικά αρχεία, 1688-1865 - Καστρισιάνικα.

## Παραπομπές


Κατηγορία:Χωριά των Κυθήρων
Κατηγορία:Δήμος Κυθήρων
Ρέινε (Νορβηγία)

Το **Ρέινε** () είναι ένα ψαροχώρι (*fiskevær*), οικισμός και διοικητικό κέντρο του δήμου Μόσκενες (*Moskenes*) στην κομητεία Νόρντλαντ, στη Νορβηγία. Βρίσκεται στην νοτιοανατολική πλευρά (εσωτερική πλευρά) του νησιού Μoσκενέσεγια (*Moskenesøya*) στο αρχιπέλαγος Λοφότεν, πάνω από τον Αρκτικό Κύκλο, περίπου 300 χλμ. νοτιοδυτικά της πόλης Τρούμσε (Tromsø). Η Ευρωπαϊκή Οδός&nbsp;10 (E10, διεθνές δίκτυο) περνά από το Ρέινε. Το Ρέινε ψηφίστηκε η πιό όμορφη πόλη στον κόσμο για το 2024.

Το Ρέινε είναι γνωστό για την γραφική ομορφιά του. Η θέα του Ρέινε από το όρος Ρέινεμπρινγκεν (*Reinebringen*) είναι ένα δημοφιλές φωτογραφικό μοτίβο που χρησιμοποιείται για το εξώφυλλο τουριστικών διαφημιστικών φυλλαδἰων και βιβλίων.

## Εικόνες από το Ρέινε


Αρχείο:Moskenes Reinebringen lub 2025-07-21 img09 Aussicht.jpg|Η θέα του Ρέινε από το όρος Ρέινεμπρινγκεν (*Reinebringen*).
Αρχείο:Reine-32-Regenbogen-2019-gje.jpg|Το Ρέινε με ουράνιο τόξο.
Αρχείο:Reine night.jpg|Το Ρέινε τη νύχτα (Ήλιος του Μεσονυχτίου).
Αρχείο:Reine-Aerial-2023.jpg|Το Ρέινε, τα περίχωρα και τα φιόρδς, όπως φαίνονται από τον νότο.
Αρχείο:Gunnar Berg Fiskebåter ved Reine.jpg|*Ψαροκάικα στο Ρέινε*, Γκούναρ Μπεργκ (*Gunnar Berg*, 1863-1893).
Αρχείο:Reine-38-2019-gje.jpg|Υπόστεγο φύλαξης ψαροκάικων.
Αρχείο:Rorbu Reine 2009.JPG|Παραδοσιακά ξύλινα σπίτια ψαράδων.
Αρχείο:Reine - Lofoten.jpg|Ακτή του Ρέινε με πλαίσια στεγνώματος ψαριών.
Αρχείο:Reine Marina.jpg|Το λιμάνι του Ρέινε.
Αρχείο:Reine-lofoten2011.jpg|Άποψη του Ρέινε τον Μάρτιο του 2011.
Αρχείο:Reine at Reinefjorden, 2010 September.jpg|σύνδεσμος=|Μια φθινοπωρινή άποψη του Ρέινε, τον Σεπτέμβριο του 2010.
Αρχείο:Reine Lofoten 2009.JPG|Άποψη του Ρέινε (2009).
Αρχείο:Reine Lofoten 2005.jpg|σύνδεσμος=|Το Ρέινε το 2005.


## Παραπομπές


Κατηγορία:Αλιευτικές κοινότητες
Κατηγορία:Γεωγραφία της Νορβηγίας
Κατηγορία:Χωριά της Νορβηγίας
NGC 4206

Ο **[[Νέος Γενικός Κατάλογος|NGC]] 4206** είναι σπειροειδής γαλαξίας ο οποίος απέχει περίπου 70 εκατομμύρια έτη φωτός από τη Γη και βρίσκεται στον αστερισμό Παρθένο. Είναι ορατός με τα περισσότερα ερασιτεχνικά τηλεσκόπια. Τον ανακάλυψε ο αστρονόμος Ουίλιαμ Χέρσελ (William Herschel) στις 17 Απριλίου 1784 και ανήκει στο Σμήνος γαλαξιών της Παρθένου.

## Παραπομπές


## Αναφορές

## Εξωτερικοί σύνδεσμοι
* 

4206
39183
07260
Κατηγορία:Παρθένος (αστερισμός)
Κατηγορία:Σπειροειδείς γαλαξίες
3064
Κατηγορία:Σμήνος της Παρθένου
+02-31-066
NGC 5477

Ο **[[Νέος Γενικός Κατάλογος|NGC]] 5477** είναι γαλαξίας νάνος που βρίσκεται στον αστερισμό Μεγάλη Άρκτο και απέχει περίπου 20 εκατομμύρια έτη φωτός από τη Γη. Τον ανακάλυψε ο αστρονόμος Ουίλιαμ Χέρσελ (William Herschel) στις 14 Απριλίου 1789.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Νάνοι γαλαξίες
Κατηγορία:Μεγάλη Άρκτος
5477
50262
09018
+09-23-034
GAZ-64

Το **GAZ-64** ήταν ένα όχημα 4x4 που κατασκευάστηκε από την GAZ (Gorkovsky Avtomobilny Zavod, μεταφρασμένο ως Εργοστάσιο αυτοκινήτων στο Νίζνι Νόβγκοροντ, το οποίο αρχικά ήταν μια συνεργασία μεταξύ της Ford και της Σοβιετικής Ένωσης), το GAZ-64 αντικατέστησε το προηγούμενο GAZ-61. Ο σχεδιασμός του έγινε από τον Βιτάλι Γκράτσεφ. Η διαδικασία σχεδιασμού ήταν εξαιρετικά γρήγορη, χρειάστηκε μόνο μερικές εβδομάδες.

## Σχέδιο
Το απόλυτο βάρος του αυτοκινήτου ήταν 1,200 κιλά. Τροφοδοτήθηκε από μια 4-κύλινδρη μηχανή 3285 κυβικών εκατοστών και 50 ίππων και τελική ταχύτητα 62 μίλια την ώρα. Κατασκευάστηκε χρησιμοποιώντας υπάρχοντα εμπορικά διαθέσιμα ανταλλακτικά, ως εκ τούτου, το GAZ-64 βασίστηκε σε μια κοντότερη έκδοση του πλαίσιο GAZ-61, ενώ χρησιμοποιούσε επίσης τους άξονες και τη θήκη μεταφοράς αυτού του οχήματος, ο κινητήρας προερχόταν από το φορτηγό GAZ-MM. Παρόλα αυτά, το αμάξωμα ήταν εντελώς νέο και ήταν εμπνευσμένο από το Willys MB.

## Ανάπτυξη
Το GAZ-64 αναπτύχθηκε από μια απαίτηση που αναπτύχθηκε κατά τη διάρκεια του πολέμου 1939-1940 μεταξύ της Σοβιετικής Ένωσης και της Φινλανδίας. Αν και φαίνεται εξωτερικά παρόμοιο με το αμερικανικό τζιπ Bantam/Willys, αναπτύχθηκε χρησιμοποιώντας εξαρτήματα που ήταν ήδη διαθέσιμα στο εμπόριο στη Σοβιετική Ένωση και κατασκευάστηκε σε ένα εργοστάσιο που δημιουργήθηκε αρχικά με τη Ford.

Σχεδιάστηκε για να αντικαταστήσει το προηγούμενο GAZ-61, το οποίο ανακατασκευάστηκε πλήρως σε πολύ σύντομο χρονικό διάστημα (3 Φεβρουαρίου – 25 Μαρτίου 1941) υπό την ηγεσία του Βιτάλι Γκράτσεφ για τη δημιουργία ενός τζιπ 4×4, το οποίο ονομάστηκε GAZ-64. Κατά τη διάρκεια του Β' Παγκοσμίου Πολέμου, το διαδέχτηκαν τα πιο επιτυχημένα GAZ-67 και GAZ-67B. Τα GAZ-64 και GAZ-67 αποτέλεσαν τη βάση για τα τεθωρακισμένα αυτοκίνητα BA-64.

### Παραγωγή
646 GAZ-64 κατασκευάστηκαν μεταξύ Μαρτίου 1941 και καλοκαιριού 1942 από την εταιρεία GAZ ή Gorkovsky Avtomobilny Zavod. Το όνομα μεταφράζεται ως το εργοστάσιο αυτοκινήτων του Γκόρκι και το εργοστάσιο ήταν αρχικά μια συνεργασία μεταξύ της εταιρείας Ford και της Σοβιετικής Ένωσης.

Λόγω της διαθεσιμότητας αμερικανικών τζιπ που παρέχονταν από το αμερικανικό πρόγραμμα Νόμος Εκμισθώσεως και Δανεισμού, η πλειονότητα της παραγωγής του GAZ-64 εν καιρώ πολέμου αφιερώθηκε στα τεθωρακισμένα αυτοκίνητα BA-64. Λόγω του ότι η παραγωγή GAZ-64 (και GAZ-67(B) από το 1943/1944) συνδέεται με την παραγωγή BA-64, μόνο περίπου 2.500 κανονικές μονάδες παρήχθησαν κατά τη διάρκεια του πολέμου. Η μεταπολεμική παραγωγή αυξήθηκε πολύ και περισσότερα από 90.000 GAZ-67B παρήχθησαν μέχρι τη στιγμή που τελείωσε η παραγωγή το 1953.

## βιβλιογραφικές αναφορές

## εξωτερικοί σύνδεσμοι

* Διαφήμιση για ένα μοντέλο 1/72 του θωρακισμένου αυτοκινήτου GAZ-64 
* Άρθρο Military Factory

Κατηγορία:Μοντέλα GAZ
Αρτασουμάρα

Ο **Αρτασουμάρα** γιος και διάδοχος του Σουττάρνα Β΄ και μεγαλύτερος αδελφός του Τουσράττα ήταν για σύντομο χρονικό διάστημα βασιλεύς των Μιτάννι τον 14ο αιώνα. Το όνομα του έμεινε γνωστό από μια πινακίδα που βρέθηκε στο Τελλ Μπράκ με την επιγραφή *"Αρτασουμάρα ο βασιλεύς, ο γιος του βασιλέως Σουττάρνα"* και μια επιπλέον αναφορά στην Επιστολή της Αμάρνα 17. Σύμφωνα με την επιστολή της Αμάρνα 17 διαδέχθηκε τον πατέρα του για σύντομο χρονικό διάστημα, κατόπιν δολοφονήθηκε και τον διαδέχθηκε ο μικρότερος αδελφός του Τουσράττα.

## Παραπομπές



## Πηγές

*Artzi, P., "The Diplomatic Service in Action: The Mitanni File”, in: R. Cohen and R. Westbrook (eds.): Amarna Diplomacy: The Beginnings of International Relations, Baltimore, London: 205–211, 2000
*Finkel, Irving L. “Inscriptions from Tell Brak 1984.” Iraq.
*Moran, William L. (1992). The Amarna Letters. Baltimore: Johns Hopkins University Press

Κατηγορία:Βασιλείς των Χουρριτών
GAZ-61

Το **GAZ-61** ήταν τετρακίνητο αυτοκίνητο από τον κατασκευαστή GAZ της ΕΣΣΔ που παρουσιάστηκε για πρώτη φορά το 1938 από τον σχεδιαστή Β.Α. Γκράτσεφ, για να αντικαταστήσει το πολύ περίπλοκο μοντέλο του GAZ-M21 .

## Ιστορία
Τα πρώτα πρωτότυπα σχεδιάστηκαν το 1938 αλλά η μαζική παραγωγή δεν άρχισε μέχρι το 1941. Κατασκευάστηκε τοποθετώντας το αμάξωμα του GAZ-M1 σε ένα ξεχωριστό τετρακίνητο σασί (ένα από τα πρώτα επιβατικά αυτοκίνητα με κίνηση σε όλους τους τροχούς στον κόσμο). Μπορούσε να σκαρφαλώσει γωνίες έως και 38 μοίρες και να διασχίσει το νερό έως και 28 ίντσες.

Η παραγωγή άρχισε το 1941, ήταν ένα πενταθέσιο πενταθέσιο, τετράθυρο σεντάν. Τροφοδοτήθηκε από έναν εξακύλινδρο τετράχρονο κινητήρας 3485 κυβικών εκατοστών με 83 ίππους και τελική ταχύτητα 62 μίλια την ώρα. Πολλοί ανώτατοι διοικητές του αρχηγείου του Κόκκινου Στρατού χρησιμοποίησαν αυτό το αυτοκίνητο το 1941.

Το όχημα παραγωγής δεν χρησιμοποίησε το αμάξωμα από το αρχικό GAZ-M1 αλλά από το ανανεωμένο και πιο πλούσιο GAZ 11-73, από το οποίο υιοθέτησε τελικά και τα περισσότερα υπόλοιπα ανταλλακτικά του, όπως και η μηχανή. Η ολόκληρη ονομασία του οχήματος ήταν έτσι GAZ-61-73. Παράχθηκε και μια έκδοση με μέγιστη ταχύτητα 66 μίλια την ώρα.

Το GAZ-61 κατασκευάστηκε όχι μόνο σε μαύρο μαύρο αλλά και σε μπλε και ρωσικό πράσινο 4BO, μαζί με τα τυπικά ελαστικά πέλματος εκτός δρόμου.

## Παραπομπές
thumb|left|GAZ-61 στην έκθεση για "το κίνημα" 2025.


## Εξωτερικοί σύνδεσμοι

* GAZ-61-73, 4x4, Staff Car

Κατηγορία:Αυτοκίνητα SUV
NGC 7049

Ο **[[Νέος Γενικός Κατάλογος|NGC]] 7049** είναι φακοειδής γαλαξίας ο οποίος βρίσκεται στον αστερισμό Ινδό. Είναι διαμέτρου περίπου 150 χιλιάδων ετών φωτός και απέχει περίπου 100 εκατομμύρια έτη φωτός από τη Γη.

Η ασυνήθιστη εμφάνισή του οφείλεται στον μεγάλο δακτύλιο σκόνης που τον περιβάλει. Τέτοιοι δακτύλιοι συνήθως υπάρχουν σε νέους γαλαξίες με ενεργές αστρογόνες περιοχές. Παρόλο που ο NGC 7049 έχει χαρακτηριστικά τόσο ελλειπτικών όσο και σπειροειδών γαλαξιών, έχει σχετικά λίγα σφαιρωτά αστρικά σμήνη, γεγονός ενδεικτικό των φακοειδών γαλαξιών. Επίσης είναι ο λαμπρότερος της τριάδας γαλαξιών του Ινδού, στην οποία περιλαμβάνονται οι NGC 7029 και NGC 7041.

## Παραπομπές


## Αναφορές

## Εξωτερικοί σύνδεσμοι
*

Κατηγορία:Φακοειδείς γαλαξίες
7049
66549
Κατηγορία:Ινδός (αστερισμός)
Σουττάρνα Γ΄

Ο **Σουττάρνα Γ΄** ήταν βασιλεύς των Χουρριτών των Μιτάννι για σύντομο χρονικό διάστημα τον 14ο αιώνα π.Χ., γιος και διάδοχος του βασιλέως Αρταράμα Β΄, του σφετεριστή του Τουσράττα. Την ίδια περίοδο έγινε βασιλιάς της Ασσυρίας ο πανίσχυρος Ασούρ Ουμπαλίτ Α΄, αντίπαλος του ήταν ο εξίσου ισχυρός βασιλιάς της Βαβυλώνας Μπουρνά Μπουριάς Β΄. Τα γεγονότα εκείνης της εποχής περιγράφονται αναλυτικά στις Επιστολές της Αμάρνα. Ο Σουττάρνα Γ΄ πέτυχε την υποστήριξη των Ασσυρίων αλλά ο βασιλιάς των Χετταίων Σουπιλουλιούμας Α΄ βάδισε εναντίον του, τον ανέτρεψε και τοποθέτησε υποτελή του στον θρόνο τον γιο του Τουσράττα Σαττιβάζα.

## Παραπομπές



## Πηγές

*Devecchi, Elena. “Details That Make the Difference: The Akkadian Manuscripts of the ‘Šattiwaza Treaties.’” Die Welt Des Orients.
*Pruzsinszky, Regine. "Emar and the Transition from Hurrian to Hittite Power". Representations of Political Power: Case Histories from Times of Change and Dissolving Order in the Ancient Near East, edited by Marlies Heinz and Marian H. Feldman, University Park, USA: Penn State University Press, 2021.
*Moran, William L. (1992). The Amarna Letters. Baltimore: Johns Hopkins University Press. 

Κατηγορία:Βασιλείς των Χουρριτών
Σαττουάρα

Ο **Σαττουάρα** ήταν βασιλεύς των Χουριτών του Μιτάννι την περίοδο 1305-1285 π.Χ. Μετά την ήττα του από τον βασιλιά της Ασσυρίας Αντάντ Νιραρί Α΄ αναγκάστηκε να γίνει υποτελής του. Σε μια επιγραφή του Αντάντ Νιραρί Α΄ αναφέρεται ότι επαναστάτησε κάποια στιγμή εναντίον του και αναγκάστηκε να ανανεώσει τον όρκο υποταγής του. Ένας μετέπειτα βασιλιάς ο Σαττουάρα Β΄ κυβέρνησε ως υποτελής του Ασσύριου βασιλέως Σαλμανασέρ Α΄ έκανε μια δεύτερη επανάσταση εναντίον των Ασσυρίων. Δεν είναι ωστόσο γνωστό με βεβαιότητα αν η πρώτη έγινε από τον ίδιο τον Σαττουάρα ή τον γιο και διάδοχο του Βασασάττα.

## Παραπομπές



## Πηγές

*Mladjov, I., (2019). "The Kings of Mittani in Light of the New Evidence from Terqa".

Κατηγορία:Βασιλείς των Χουρριτών
Χρήστος Τζίβελος

Ο **Χρήστος Τζίβελος** (1949-1995) ήταν Έλληνας καλλιτέχνης. 

## Βιογραφία
Αποφοίτησε από τον Αθηναϊκό Τεχνολογικό Όμιλο (Σχολή Δοξιάδη) το 1972 και μετακόμισε στο Παρίσι, όπου σπούδασε στην École des Beaux-Arts από το 1972 έως το 1976 και στην École d'Architecture de Paris-La Villette από το 1976 έως το 1990. Εργάστηκε ως βοηθός του Κώστα Τσόκλη και αργότερα του γλύπτη Takis, συμμετέχοντας στην κατασκευή εγκαταστάσεων στο Παρίσι.

Τα πρώτα του έργα περιελάμβαναν in situ τρισδιάστατες αυτόφωτες εγκαταστάσεις και πειράματα με τη ζωγραφική σε γυαλί. Η πρώτη του ατομική έκθεση στην Αθήνα ήταν το 1986 και έκανε την πρώτη του ατομική έκθεση στο Παρίσι στο Caisse des Dépôts et Consignations το 1989. Το έργο του Τζίβελου παρουσιάστηκε σε διάφορες συλλογές και εκθέσεις, συμπεριλαμβανομένου του Μακεδονικού Μουσείου Σύγχρονης Τέχνης και του Μουσείου Μπενάκη. Έφυγε από τη ζωή το 1995.

## Παραπομπές


Κατηγορία:Έλληνες καλλιτέχνες
Μαργκότ Γουόλστρομ

Η Margot Elisabeth Wallström,  [ˈmǎrːɡɔt ˈvâlːstrœm]; γεννημένη στις 28 Σεπτεμβρίου 1954) , είναι Σουηδή πολιτικός του Σουηδικού Σοσιαλδημοκρατικού Κόμματος, η οποία υπηρέτησε ως Αντιπρόεδρος της Σουηδίας και Υπουργός Εξωτερικών από το 2014 έως το 2019 και ΥπουργόςΒορειοδυτικής Συνεργασίας από το 2016 έως το 2019.

Η Wallström είχε υπηρετήσει προηγουμένως, ως η πρώτη ειδική αντιπρόσωπος των Ηνωμένων Εθνών για τη σεξουαλική βία στις πολεμικές συγκρούσεις από το 2010 έως το 2012,   και ως Αντιπρόεδρος της Ευρωπαϊκής Επιτροπής και Ευρωπαίος Επίτροπος για τις θεσμικές σχέσεις και τη στρατηγική επικοινωνίας από το 2004 έως το 2010, Ευρωπαίος Επίτροπος για το Περιβάλλον από το 1999 έως το 2004, Υπουργός Καταναλωτών από το 1988 έως το 1991 και μέλος του Riksdag (MP) για το Βάρμλαντ από το 1982 έως το 1999.

## Παραπομπές


## Εξωτερικοί σύνδεσμοι
*
Τζακόβιτσα

Η **Τζακόβιτσα** (σερβικά: Ђаковица / Ðakovica) ή **Τζακόβα** (αλβανικά: Gjakovë) είναι πόλη στην ιστορική περιοχή της Μετόχιας και το διοικητικό κέντρο της ομώνυμης κοινότητας. Από το 2008 βρίσκεται υπό τον έλεγχο της μερικώς αναγνωρισμένης Δημοκρατίας του Κοσόβου.

Κατά την Οθωμανική περίοδο, η Τζακόβιτσα χρησίμευε ως εμπορικό κέντρο στη διαδρομή μεταξύ Σκόδρας και Κωνσταντινουπόλεως. Ήταν επίσης ένα από τα πιο ανεπτυγμένα εμπορικά κέντρα εκείνην την εποχή στα Βαλκάνια.

## Πληθυσμός
Σύμφωνα με την απογραφή του 1981, στην πόλη ζούσαν 42.031 άνθρωποι: 38.116 Αλβανοί, 1.731 Σέρβοι, 1.563 Μαυροβούνιοι, 247 Μουσουλμάνοι, 132 Ρομά, 84 Γιουγκοσλάβοι, 38 Κροάτες, 29 Μακεδόνες, 28 Σλοβένοι και 5 Ούγγροι.

Σύμφωνα με την απογραφή του 2011, η πόλη είχε πληθυσμό 40.827 κατοίκους: 20.233 άνδρες και 20.594 γυναίκες. 36.932 Αλβανοί, 2.897 «Βαλκάνιοι Αιγύπτιοι» (Τσιγγάνοι), 435 Ρομά, 274 Ασκάλι (Τσιγγάνοι), 60 Βόσνιοι, 16 Τούρκοι, 14 Σέρβοι, 13 Γκοράνοι και 84 άλλες εθνικότητες. 50 άτομα επέλεξαν να μην δηλώσουν την εθνικότητά τους και η εθνικότητα άλλων 52 ήταν άγνωστη.

## Παραπομπές


Κατηγορία:Πόλεις του Κοσσυφοπεδίου
Κατηγορία:Δήμοι του Κοσσυφοπεδίου
Κατηγορία:Γκεγκερία
GAZ-AAA

Το **GAZ-AAA** ήταν ένα μεσαίο-βαρύ φορτηγό που παράχθηκε από τη σοβιετική GAZ στο Νίζνι Νόβγκοροντ από το 1935 έως το 1943. Όπως έδειχνε και το όνομα του, το AAA ήταν μια τριαξονική έκδοση του GAZ-AA με σκοπό να αυξήσει την ικανότητα στην τετρακίνηση και το φορτίο του, και προοριζόταν σαν πιθανός αντικαταστάτης του αρχικού GAZ-AA αλλά κατέληξε να γίνεται μόνο μια παραλλαγή του.

## Ιστορία

Το 1932, στο πλαίσιο Ford AA, η NATI ανέπτυξε τη δική της αρχική έκδοση τριών αξόνων του GAZ-AA με τρείς άξονες και αποπολλαπλασιαστή. Στη συνέχεια, ο σχεδιασμός του GAZ-AAA οριστικοποιήθηκε στο γραφείο σχεδιασμού των ειδικών οχημάτων GAZ υπό την ηγεσία του Vitaly Andreevich Grachev.

Η μαζική παραγωγή του GAZ-AAA άρχισε τελείως το 1935 και συνεχίστηκε μέχρι τον Αύγουστο του 1943, όταν περιορίστηκε λόγω της μεγάλης καταστροφής του εργοστασίου της εταιρίας από βομβαρδιστικά αεροσκάφη Luftwaffe. Τα τελευταία οχήματα συναρμολογήθηκαν το 1945. Κατασκευάστηκαν συνολικά 37.373 φορτηγά GAZ-AAA, συμπεριλαμβανομένων 3.331 τεθωρακισμένων οχημάτων της σειράς BA-6/BA-10 και 194 λεωφορείων GAZ-05-193.

Το 1937, το GAZ-AAA χρησιμοποιήθηκε στη διαδικασία τοπογραφικής αποτύπωσης της ακτής της χερσονήσου Ταϊμίρ από υδρογράφους του πολικού σταθμού Τσελιάουσκιν, οι οποίοι τόνισαν την αξιοπιστία του οχήματος.

Κατά τη διάρκεια του Μεγάλου Πατριωτικού Πολέμου, τα οχήματα GAZ-AAA χρησιμοποιήθηκαν κυρίως ως μέσο μεταφοράς πυροβολικού.

Δομικά, το GAZ-AAA ήταν μια τροποποίηση τριών αξόνων του διαξονικού φορτηγού GAZ-AA/GAZ-MM, όπου ο πίσω κινητήριος άξονας αντικαταστάθηκε από ένα διαξονικό φορείο με ανάρτηση άξονα ισορροπίας σε 4 διαμήκη ημιελλειπτικά ελατήρια, κύρια γρανάζια ατέρμονα και κιβώτιο μείωσης 2 σταδίων στο κιβώτιο ταχυτήτων. Η σχετική αύξηση του αριθμού των τροχών κατέστησε δυνατή τη μείωση της ειδικής πίεσης από καθέναν από αυτούς στο έδαφος, γεγονός που επέτρεψε την αύξηση της ικανότητας του οχήματος σε επαρχιακούς και δασικούς δρόμους. Το φορτηγό μπορούσε να ανέβει σε κλίση 27°. Το 1938, το φορτηγό υποβλήθηκε σε εκσυγχρονισμό, λαμβάνοντας έναν ισχυρότερο κινητήρα (50 ίππων) και μια σειρά από άλλες βελτιώσεις παρόμοιες με το βασικό μοντέλο GAZ-MM. Με το ξέσπασμα του Μεγάλου Πατριωτικού Πολέμου, ο σχεδιασμός του GAZ-AAA απλοποιήθηκε σημαντικά (παρόμοιος με το GAZ-MM-V) προκειμένου να μειωθεί η ένταση εργασίας και το κόστος παραγωγής, το οποίο πρακτικά δεν επηρέασε τα χαρακτηριστικά απόδοσης. Για να αυξηθεί η ικανότητα εκτός δρόμου, οι κινητήριοι τροχοί των τεθωρακισμένων οχημάτων και των ειδικών οχημάτων που βασίζονται στο GAZ-AAA εφοδιάστηκαν με αλυσίδες παντός εδάφους ταχείας αποδέσμευσης (περιλαμβάνεται στον βασικό εξοπλισμό όλων των μεσαίων BA).

## Αναφορές

AAA
Godzilla Minus One

Το ***Godzilla Minus One*** (Ιαπωνικά: ゴジラ, Χέπμπορν: *Gojira Mainasu Wan*) είναι Ιαπωνική ταινία *kaiju* του 2023 σε σκηνοθεσία, σενάριο, και οπτικά εφέ από τον Τακάσι Γιαμαζάκι. Είναι η 37η ταινία με τον Γκοτζίλα και πρωταγωνιστούν οι Ρινοσούκε Καμίκι, Μιμάμι Χαμάμπε, Γιούκι Γιαμάντα, Μουνετάκα Αόκι, Χιντετάκα Γιοσιόκα, Σακούρα Άντο, και Κουρανοσούκε Σακάκι.

Το 2019, ο Γιαμαζάκι επιλέχθηκε ως ο δημιουργός μιας καινούργιας ταινίας *Γκοτζίλα*. Έγραψε το σενάριο μέσα σε τρία χρόνια, αντλώντας έμπνευση από τις ταινίες *[[Γκοτζίλα: Το Τέρας του Αιώνος]]* (1954) και *[[Γκοτζίλα Εναντίον Μόθρα]]* (2001). Ο Γιαμαζάκι είχε προηγουμένως δημιουργήσει τα οπτικά εφέ του Γκοτζίλα στην ταινία *Always: Sunset on Third Street 2* (2007) και στην θεματική ενότητα *Godzilla the Ride* (2021) στο λούνα παρκ Seibu-en. Τα γυρίσματα έλαβαν μέρος από τον Μάρτιο μέχρι τον Ιούνιο του 2022 στο Καντό και στο Τσούμπου.

Το *Godzilla Minus One* έκανε πρεμιέρα στο Κτήριο της Toho στο Σιντζούκου στις 18 Οκτωβρίου του 2023 και προβλήθηκε στο 36ο Διεθνές Φεστιβάλ Κινηματογράφου του Τόκιο την 1 Νοεμβρίου. Η Toho το κυκλοφόρησε κινηματογραφικά στην Ιαπωνία στις 3 Νοεμβρίου, την ίδια μέρα που κυκλοφόρησε η πρώτη ταινία στην Ιαπωνία το 1954, για να γιορτάσει την επέτειο 70 ετών του franchise. Έχοντας στοιχήσει $15 εκατομμύρια, έχει εισπράξει $23 εκατομμύρια και έλαβε αναγνώριση από τους κριτικούς, με πολλούς να το θεωρούν μία από τις καλύτερες ταινίες *Γκοτζίλα*.

## Σημειώσεις


## Παραπομπές


## Εξωτερικοί σύνδεσμοι

* 
* 

Κατηγορία:Ταινίες του 2023
Κατηγορία:Ιαπωνικές ταινίες τρόμου
Κατηγορία:Ιαπωνικές επικές ταινίες
Κατηγορία:Ιστορικές επικές ταινίες
Κατηγορία:Αποκαλυπτικές ταινίες
Κατηγορία:Αντιπολεμικές ταινίες
Κατηγορία:Ταινίες με θέμα τη διαταραχή μετατραυματικού στρες
Κατηγορία:Ταινίες που επηρεάστηκαν από την πανδημία COVID-19
Κατηγορία:Godzilla (ταινίες)
Κατηγορία:Reboots ταινιών
Κατηγορία:Ταινίες παραγωγής Toho
Κατηγορία:Ταινίες IMAX
Κατηγορία:Ταινίες 4DX
Κατηγορία:Ιαπωνικές ταινίες
Κατηγορία:Ταινίες ScreenX
Κατηγορία:Ταινίες που κέρδισαν το Όσκαρ καλύτερων οπτικών εφέ
Σαττιβάζα

Ο **Σαττιβάζα**, βασιλιάς των Χουρριτών του Μιτάννι την περίοδο 1330-1305 π.Χ. ήταν γιος του προγενέστερου βασιλέως Τουσράττα. Στην πολιτική αναταραχή που προηγήθηκε στο βασίλειο των Μιτάννι ο σφετεριστής βασιλιάς Σουττάρνα Γ΄ προσπάθησε να τον δολοφονήσει αλλά ο ίδιος δραπέτευσε στην αυλή του βασιλιά των Χετταίων Σουπιλουλιούμας Α΄. Ο Σαττιβάζα πέτυχε την στήριξη του Πιγιασσίλι γιου του Σουπιλουλιούμας Α΄ για να ανακτήσει τον θρόνο των Μιτάννι. Οι Χετταίοι προχώρησαν σε εκστρατεία, κατέκτησαν όλη την γη δυτικά του Ευφράτη, ανέτρεψαν τον σφετεριστή Σουττάρνα και τοποθέτησαν στον θρόνο ως υποτελή τους τον Σαττιβάζα. Τα γεγονότα καταγράφονται σε δύο συνθήκες ανάμεσα στον Σουπιλουλιούμας και τον Σαττιβάζα που χρονολογούνται την περίοδο 1350-1300 π.Χ. Ο διάδοχος του στον θρόνο των Μιτάννι ήταν ο Σαττουάρα αν και τα γεγονότα είναι ασαφή, ο βασιλιάς της Ασσυρίας Αντάντ Νιραρί Α΄ διεκδίκησε την κηδεμονία του.

## Παραπομπές



## Πηγές

*Pruzsinszky, Regine. "Emar and the Transition from Hurrian to Hittite Power". Representations of Political Power: Case Histories from Times of Change and Dissolving Order in the Ancient Near East, edited by Marlies Heinz and Marian H. Feldman, University Park, USA: Penn State University Press, 2021.
*Devecchi, Elena, (2018). “Details That Make the Difference: The Akkadian Manuscripts of the ‘Šattiwaza Treaties.’”, in: Die Welt Des Orients.

Κατηγορία:Βασιλείς των Χουρριτών
Ο Τζίτζικας κι ο Μέρμηγκας

***Ο Τζίτζικας κι ο Μέρμηγκας*** είναι ασπρόμαυρη ελληνική κωμική ταινία του 1958 σε σκηνοθεσία Φίλιππου Φυλακτού και σενάριο των Νίκου Τσιφόρου και Πολύβιου Βασιλειάδη. Πρωταγωνιστούν οι Βασίλης Αυλωνίτης, Νίκος Ρίζος, Ρένα Ντορ και η Καίτη Μπελίντα.

## Σύνοψη
Η υπόθεση της ταινίας αναφέρεται σε δυο συνέταιρους ενός ανθοπωλείου, τον Ευδαίμονα και τον Λούλη, οι οποίοι είναι εντελώς διαφορετικοί χαρακτήρες. Ο Λούλης είναι γλεντζές και χαίρεται την κάθε στιγμή της ήμερας, ενώ ο Ευδαίμων εργάζεται σκληρά και προσπαθεί να φροντίσει για το μέλλον του. Όταν ο «τζίτζικας» αρχίζει να ερωτοτροπεί με την αγαθή σπιτονοικοκυρά του, αποβλέποντας στην περιουσία της, ο «μέρμηγκας» προσπαθεί να τον συνεφέρει και να τον βάλει στον σωστό δρόμο. Όλα όμως θα ανατραπούν όταν ο μέρμηγκας θα ερωτευθεί μια κοπέλα, την οποία σχεδιάζε να γνωρίσει στον τζίτζικα.

## Διανομή

* Βασίλης Αυλωνίτης - Λούλης**'
* [[Νίκος Ρίζος]] - Ευδαίμων**'
* Αγγέλικα Καπελάρη - Λουκία**'
* [[Ρένα Ντορ]] - Πίτσα**'
* Καίτη Μπελίντα - Κλαίρη**
* Θόδωρος Μορίδης - Βρασίδας
* Κώστας Μεντής - Βησσαρίων
* Γιάννης Φέρμης - σερβιτόρος
* Γιάννης Βογιατζής - φωτογράφος
* Ταϋγέτη - πελάτισσα ανθοπωλείου

## Κυκλοφορία
Η ταινία έκανε πρεμιέρα στις 24 Νοεμβρίου 1958 στις κινηματογραφικές αίθουσες Ριβόλι και Ράδιο Σίτυ στην Αθήνα,ενώ ακολούθησε η προβολή της στους κινηματογράφους Αλκαζάρ και Φοίνιξ της Θεσσαλονίκηςκαι Πάνθεων των Σερρών.

## Παραπομπές

## Εξωτερικοί σύνδεσμοι
* 

Κατηγορία:Ταινίες του 1958
Κατηγορία:Ελληνικές ταινίες της δεκαετίας 1950
Κατηγορία:Ελληνικές κωμικές ταινίες
Κατηγορία:Ελληνόφωνες ταινίες
Κατηγορία:Ταινίες γυρισμένες στην Ελλάδα
Κατηγορία:Ταινίες σε σκηνοθεσία Φίλιππου Φυλακτού
Κατηγορία:Ταινίες σε σενάριο Πολύβιου Βασιλειάδη
Κατηγορία:Ταινίες σε σενάριο Νίκου Τσιφόρου
Κατηγορία:Ταινίες με μουσική σύνθεση Μενέλαου Θεοφανίδη
Χρωματίδα

Μία **χρωματίδα** είναι το μισό ενός διπλασιασμένου χρωμοσώματος. Πριν από την αντιγραφή, ένα χρωμόσωμα αποτελείται από ένα μόριο DNA. Στην αντιγραφή, το μόριο DNA αντιγράφεται και τα δύο μόρια είναι γνωστά ως χρωματίδες Κατά τη διάρκεια των τελευταίων σταδίων της κυτταρικής διαίρεσης αυτές οι χρωματίδες διαχωρίζονται κατά μήκος για να γίνουν μεμονωμένα χρωμοσώματα.

Τα ζεύγη χρωματιδίων είναι συνήθως γενετικά ταυτόσημα και λέγεται ότι είναι ομόζυγα. Ωστόσο, εάν εμφανιστούν μεταλλάξεις, θα παρουσιάσουν μικρές διαφορές, οπότε είναι ετερόζυγα. Το ζευγάρωμα των χρωματίδων δεν πρέπει να συγχέεται με την πλοειδία ενός οργανισμού, που είναι ο αριθμός των ομόλογων εκδόσεων ενός χρωμοσώματος.

## Αδελφές χρωματίδες

Οι χρωματίδες μπορεί να είναι αδελφές ή μη αδελφές χρωματίδες. Μια αδελφή χρωματίδα είναι οποιαδήποτε από τις δύο χρωματίδες του ίδιου χρωμοσώματος που ενώνονται μεταξύ τους με ένα κοινό κεντρομερίδιο. Ένα ζευγάρι αδελφών χρωματίδων ονομάζεται δυάδα. Μόλις διαχωριστούν οι αδελφές χρωματίδες (κατά τη διάρκεια της ανάφασης της μίτωσης ή της ανάφασης ΙΙ της μείωσης κατά τη διάρκεια της σεξουαλικής αναπαραγωγής), ονομάζονται και πάλι χρωμοσώματα, καθένα από τα οποία έχει την ίδια γενετική μάζα με μία από τα μεμονωμένες χρωματίδες που αποτελούσαν τον γονέα του. Η αλληλουχία DNA δύο αδελφών χρωματιδών είναι εντελώς ταυτόσημη (εκτός από πολύ σπάνια σφάλματα αντιγραφής DNA).

Η ανταλλαγή αδελφών χρωματίδων (Sister chromatid exchange, SCE) είναι η ανταλλαγή γενετικών πληροφοριών μεταξύ δύο αδελφών χρωματιδών. Τα SCE μπορεί να εμφανιστούν κατά τη διάρκεια της μίτωσης ή μείωσης. Τα SCEs φαίνεται να αντικατοπτρίζουν πρωτίστως τις ανασυνδυαστικές διαδικασίες επιδιόρθωσης του DNA που ανταποκρίνονται σε βλάβη του DNA.

Οι *μη αδελφές χρωματίδες*, από την άλλη πλευρά, αναφέρονται σε οποιαδήποτε από τις δύο χρωματίδες των ζευγαρωμένων ομομόλογων χρωμοσωμάτων, δηλαδή στο ζευγάρωμα ενός πατρικού χρωμοσώματος και ενός μητρικού χρωμοσώματος. Σε χρωμοσωμικές διασταυρώσεις, οι μη αδελφές (ομόλογες) χρωματίδες σχηματίζουν χιάσματα για να ανταλλάξουν γενετικό υλικό κατά την πρόφαση I της μείωσης.

## Παραπομές

Κατηγορία:Χρωμοσώματα
Κατηγορία:Μοριακή γενετική
Κατηγορία:Κυτταρολογία
Κατηγορία:Τελομερή
Ουμ ερ-Ρασάς

μικρογραφία|Ερείπια του Κάστρου Μεφαά: Τα τείχη του βυζαντικού οχυρού
μικρογραφία|Λεπτομέρεια από το βυζαντινό μωσαϊκό δαπέδου στην εκκλησία του Αγίου Στεφάνου με την ελληνική ονομασία του τόπου
Το **Ουμ αρ-Ρασάς** (αραβικά: أم الرصاص), γνωστό κατά την περίοδο της ακμής του ως **Κάστρον Μεφαά** ή **Μεφαών**, είναι αρχαιολογικός χώρος στην Ιορδανία με ρωμαϊκά και βυζαντινά χριστιανικά ερείπια από τα τέλη του 3ου έως τον 9ο αιώνα. Ο οικισμός, ο οποίος έχει ανασκαφεί μόνο σε μικρά τμήματα, βρίσκεται κοντά στη σύγχρονη πόλη Ουμ αρ-Ρασάς, η οποία βρίσκεται στο Κυβερνείο του Αμμάν, περίπου 80 χιλιόμετρα νότια του Αμμάν και 30 χιλιόμετρα νοτιοανατολικά της Μήδαβας. Η τοποθεσία έχει συσχετιστεί με τον βιβλικό οικισμό της Μεφαάθ που αναφέρεται στο Βιβλίο του Ιησού του Ναυή. Από το 2004, το Ουμ αρ-Ρασάς αποτελεί Μνημείο Παγκόσμιας Κληρονομιάς της UNESCO.

## Παραπομπές


## Εξωτερικοί σύνδεσμοι
* 

Κατηγορία:Μνημεία Παγκόσμιας Κληρονομιάς στην Ιορδανία
Κατηγορία:Αρχαιολογικοί τόποι στην Ιορδανία
Τεχνολογικό Πολιτιστικό Πάρκο Λαυρίου

Το **Τεχνολογικό-Πολιτιστικό Πάρκο Λαυρίου** (ΤΠΠΛ) λειτουργεί στους χώρους των πρώην μεταλλείων του Λαυρίου της πρώην Γαλλικής Εταιρείας Μεταλλείων Λαυρίου (Compagnie française des mines de Laurium) το οποίο κτίστηκε εκεί το 1875-1876. Το πάρκο έχει έκταση 245 στρεμμάτων και περιλαμβάνει 41 κτίρια. Είναι κηρυγμένο διατηρητέο μνημείο σε όλη του την έκταση με τον εξοπλισμό του in situ. Παραχωρήθηκε από το Υπουργείο Πολιτισμού στο Εθνικό Μετσόβιο Πολυτεχνείο το 1992 και ως το 2000 έγιναν οι πρώτες αποκαταστάσεις κτιρίων. Παράλληλα προχώρησαν εκτεταμένες απορρυπάνσεις εδαφών και κτιρίων από τα υπολείμματα της βιομηχανικής δραστηριότητας. Στο ΤΠΠΛ σήμερα φιλοξενούνται εταιρείες και εργαστήρια υψηλής τεχνολογίας, εκπαιδευτικά και ερευνητικά προγράμματα και εκδηλώσεις πολιτισμού. 

Πολλά από τα διατηρητέα κτίρια του ΤΠΠΛ είναι εξαιρετικά σημαντικά μνημεία της βιομηχανικής κληρονομιάς. Το κτίριο του Μηχανουργείου είναι ένα από τα πρώτα κτίρια τα οποία κτίστηκαν σε εκείνη τη θέση μεταξύ των ετών 1875-1895. Στο εσωτερικό του σώζεται ακέραιος ο ιστορικός μηχανολογικός εξοπλισμός όλης της περιόδου λειτουργίας των μεταλλείων. Το Μηχανουργείο ανήκει στο Υπουργείο Πολιτισμού και μετασχηματίζεται σε Μουσείο Μεταλλείας-Μεταλλουργίας Λαυρίου από το ΕΜΠ. Ο Ηλεκτρικός Σταθμός κτίστηκε το 1900-1905 και είναι μία από τις πρώτες μονάδες παραγωγής ενέργειας που κατασκευάστηκαν στην Ελλάδα.

## Παραπομπές


Κατηγορία:Λαύριο
GAZ-3301

Το **GAZ-3301** ήταν ένα πειραματικό διαξονικό μεσαίο φορτηγό εκτός δρόμου. Το πρώτο πρωτότυπο παρουσιάστηκε το 1982.

## Περιγραφή
Στα τέλη της δεκαετίας του 1970, το απαρχαιωμένο GAZ-66 έπρεπε να αντικατασταθεί. Ως αποτέλεσμα, αναπτύχθηκε το GAZ-3301. Διέφερε από το GAZ-66 σε μια πιο σύγχρονη, ασφαλή και εργονομική καμπίνα, έναν 6-κύλινδρο εν σειρά πετρελαιοκινητήρα GAZ-542.10 χωρητικότητας 125 ίππων, ο οποίος κατασκευάστηκε με άδεια από τη γερμανική εταιρεία Deutz AG, καθώς και ενισχυμένους άξονες και ισχυρότερο πλαίσιο, πνευματικά-υδραυλικά φρένα, τροχούς από το φορτηγό ZIL-131.

Οι δοκιμές διήρκεσαν αρκετά χρόνια και το 1988 το όχημα ήταν έτοιμο για μαζική παραγωγή. Αλλά η έλλειψη οικονομικών στάθηκε εμπόδιο. Επιπλέον, η εμπειρία του πολέμου στο Αφγανιστάν έχει δείξει ότι οι οδηγοί "μουρωτών" φορτηγών προστατεύονται πιο αξιόπιστα από εκρήξεις ναρκών από ό,τι τα φορτηγά "χωρίς μούρη". Ως εκ τούτου, παρά την επιτυχή διέλευση όλων των δοκιμών (συμπεριλαμβανομένων των πυρηνικών δοκιμών στο χώρο δοκιμών του Semipalatinsk), το GAZ-3301 δεν έγινε δεκτό σε λειτουργία, αν και 4 από τα πρωτότυπά του καταχωρήθηκαν στο μητρώο εξοπλισμού του ρωσικού στρατού. Με το κυβερνητικό διάταγμα αριθ. 1091 της 11.09.98, το GAZ-3301 αποκλείστηκε από αυτό το μητρώο. Το GAZ-66 συνέχισε στη γραμμή συναρμολόγησης μέχρι το 1999.

Με το τέλος της παραγωγής, ένας αντικαταστάτης για το GAZ-66 δεν ήρθε ποτέ.

## Αναφορές

## Εξωτερικοί σύνδεσμοι
* Εικόνα

3301
GAZ Valdai

Το **GAZ-3310 Valdai** () είναι ένα φορτηγό μεσαίας χρήσης που παρήχθη παλαιότερα από τα τέλη του 2003 έως το 2015 στο εργοστάσιο αυτοκινήτων Gorky στη Ρωσία. Διαφέρει από το ελαφρύ επαγγελματικό όχημα "GAZelle" στο ότι οποίο και εν μέρη βασίστηκε, στο ότι απαιτεί άδεια οδήγησης κατηγορίας Γ. Η παραγωγή του φορτηγού έληξε τον Δεκέμβριο του 2015. Στη γκάμα της GAZ, ήταν ανάμεσα στο GAZelle και τα βαριά φορτηγά GAZ-3307/3309. Μηχανικά, βασίζεται στο πλαίσιο του GAZ-3307 αλλά χρησιμοποιεί την καμπίνα του GAZelle.

μικρογραφία| GAZ-33104V
δεξιά|μικρογραφία| Εκθετήριο GAZ Valdai διπλή καμπίνα (διαφορετικό φινίρισμα χρωμίου)
μικρογραφία| EMERCOM GAZ Valdai τριών θυρών εκτεταμένη καμπίνα

## Προδιαγραφές (τέλος 2010)

* Η καμπίνα χωράει τρία άτομα ή έξι με έκδοση διπλής καμπίνας.

### GAZ-33104

* Κινητήρας - MMZ D-245.7E-3
* Τύπος κινητήρα - εν σειρά 4-κύλινδρος, 4χρονος κινητήρας ντίζελ με υγρόψυκτο, υπερσυμπιεσμένο και ενδιάμεσο ψυγείο, άμεσο ψεκασμό καυσίμου.
* Κυβισμός, 4,75 λίτρα
* Αναλογία συμπίεσης - 15:1
* Ονομαστική ισχύς kW - 119&nbsp;hp @ 2400rpm
* Μέγιστη ροπή - 420 Nm @ 1400 rpm
* Ντυμένο βάρος - 3545&nbsp;κιλό
* Μεικτό βάρος - 7400&nbsp;κιλό
* Ικανότητα φόρτωσης - 4 τόνοι
* Μέγιστη ταχύτητα - 95&nbsp;km/h
* Χρόνος επιτάχυνσης έως 80&nbsp;χλμ/ώρα - 45 δευτ
* Μέση κατανάλωση καυσίμου, l/100&nbsp;χλμ
** με ταχύτητα 60&nbsp;km/h - 13
** με ταχύτητα 80&nbsp;χλμ/ώρα - 18

### GAZ-33106

* Κινητήρας - Cummins ISF
* Τύπος κινητήρα - εν σειρά 4κύλινδρος, 4χρονος κινητήρας ντίζελ, υγρόψυκτος, υπερσυμπιεσμένος και ενδοψυκτικός, άμεσος ψεκασμός καυσίμου.
* Κυβισμός, 3,76 λίτρα
* Ονομαστική ισχύς kW 112&nbsp;hp @ 2600rpm
* Μέγιστη ροπή - 491&nbsp;ίπποι @ 1200-1900 rpm
* Ντυμένο βάρος - 3350&nbsp;κιλό
* Μεικτό βάρος - 7400&nbsp;κιλό
* Μέγιστη ταχύτητα - 105&nbsp;km/h
* Χρόνος επιτάχυνσης έως 80&nbsp;χλμ/ώρα - 40 δευτ
* Μέση κατανάλωση καυσίμου, l/100&nbsp;χλμ
** με ταχύτητα 60&nbsp;χλμ/ώρα - 12
** με ταχύτητα 80&nbsp;χλμ/ώρα - 15

## Παραπομπές


## Εξωτερικοί σύνδεσμοι

* Το GAZ Valdai στον ιστότοπο του εργοστασίου της GAZ Archived  
* GAZ Valdai στον ιστότοπο του GAZ Group  Archived  
* Σύστημα Παραγωγής GAZ  Archived  

Valdai
Νουβέιμπα

Η **Νουβέιμπα** (αραβικά: نويبع· εβραϊκά: נביעות ***Νεβιότ***) είναι παραθαλάσσια πόλη στο ανατολικό τμήμα της χερσονήσου του Σινά, στην Αίγυπτο, και πρώην ισραηλινός οικισμός, στις ακτές του Κόλπου του Εϊλάτ.

Η Νουβέιμπα βρίσκεται σε μια μεγάλη πλημμυρική πεδιάδα, εκτάσεως περίπου 40 τετραγωνικών χιλιομέτρων, ανάμεσα στα όρη του Σινά και τον κόλπο του Εϊλάυ, περίπου 150 χλμ. βόρεια του Σαρμ ελ Σέιχ, 465 χλμ. νοτιοανατολικά από το Κάιρο και 70 χλμ. νότια των συνόρων Ισραήλ-Αιγύπτου που χωρίζουν την Τάμπα και το Εϊλάτ. Ο λιμένας της Νουβέιμπα χτίστηκε το 1985 στον Κόλπο του Εϊλάτ και χρησιμεύει επίσης ως λιμάνι πορθμείων, διευκολύνοντας τις μεταφορές μεταξύ Ιορδανίας και Αιγύπτου.

## Παραπομπές


Κατηγορία:Λιμένες της Αιγύπτου
Κατηγορία:Αξιοθέατα στην Αίγυπτο
Σιωπηλή Οργή

Το ***Σιωπηλή Οργή*** (πρωτότυπος τίτλος: ***Silent Night***) είναι Αμερικανική ταινία δράσης του 2023 σε σκηνοθεσία από τον Τζον Γου, από σενάριο του Ρόμπερτ Άρτσερ Λιν. Η ταινία δεν περιλαμβάνει διάλογο και πρωταγωνιστούν οι Τζόελ Κίναμαν, Κιντ Κάντι, Χάρολντ Τόρες, και Κανταλίνα Σαντίνο Μορένο.

Το *Σιωπηλή Οργή* κυκλοφόρησε στις Ηνωμένες Πολιτείες Αμερικής την 1 Δεκεμβρίου του 2023 από την Lionsgate.

## Παραπομπές


## Εξωτερικοί σύνδεσμοι

* 
* 

Κατηγορία:Ταινίες του 2023
Κατηγορία:Αμερικανικές θρίλερ ταινίες δράσης
Κατηγορία:Αμερικανικές χριστουγεννιάτικες ταινίες
Κατηγορία:Αμερικανικές αστυνομικές θρίλερ ταινίες
Κατηγορία:Ταινίες με μουσική σύνθεση Μάρκο Μπελτράμι
Κατηγορία:Αμερικανικές ταινίες της δεκαετίας 2020
NGC 3554

Ο **[[Νέος Γενικός Κατάλογος|NGC]] 3554** είναι ελλειπτικός γαλαξίας στον αστερισμό Μεγάλη Άρκτο. Τον ανακάλυψε ο αστρονόμος Τζων Χέρσελ (John Herschel) τον Δεκέμβριο 1827.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ελλειπτικοί γαλαξίες
Κατηγορία:Μεγάλη Άρκτος
3554
33948
+05-27-007
Βασασάττα

Ο **Βασασάττα** ήταν βασιλεύς των Χουρριτών του Μιτάννι στις αρχές του 13ου αιώνα σαν υποτελής των Ασσυρίων, γιος και διάδοχος του βασιλέως Σαττουάρα. Προχώρησε σε εξέγερση εναντίον του επικυριάρχου του Αντάντ Νιραρί Α΄ (περί το 1295-1263 π.Χ. σύμφωνα με την Μέση Χρονολόγηση) και ζήτησε την βοήθεια των Χετταίων. Οι Ασσύριοι συνέτριψαν την εξέγερση και λεηλάτησαν την χώρα των Μιτάννι, η βασιλική οικογένεια μεταφέρθηκε αιχμάλωτη στην Ασσούρ και από τότε δεν ακούστηκε τίποτα για τον Βασασάττα.

## Παραπομπές



## Πηγές

*Bryce, Trevor (2005). The kingdom of the Hittites

Κατηγορία:Βασιλείς των Χουρριτών
Μωρίς Αμύ

Ο **Μωρίς Τεοντόρ Αντόλφ Αμύ** (γαλλ. *Maurice Théodore Adolphe Hamy*, 31 Οκτωβρίου 1861 – 9 Απριλίου 1936) ήταν Γάλλος αστρονόμος. Γεννήθηκε στη Βουλώνη και απεβίωσε στο Παρίσι.

Πήρε το διδακτορικό του το 1887 από τη Σχολή Φυσικών Επιστημών της Σορβόννης, με τίτλο της διατριβής του *Étude sur la figure des corps célestes* (= «Μελέτη επί του σχήματος των ουρανίων σωμάτων»). Τη δεκαετία του 1890 εφάρμοσε τη μέθοδο που επινόησε με χρήση των κροσσών συμβολής σε μια ανάλυση των σφαλμάτων των αστρονομικών παρατηρήσεων που γίνονται με μεσημβρινούς κύκλους. Εφάρμοσε επίσης την ίδια μέθοδο προκειμένου να επιβεβαιώσει τη μέτρηση του Ε.Ε. Μπάρναρντ για τη φαινόμενη διάμετρο της Αφροδίτης. Ο Αμύ συμμετέσχε στην ίδρυση του Ινστιτούτου Θεωρητικής και εφαρμοσμένης Οπτικής (*Institut d'optique théorique et appliquée*, τη σημερινή *SupOptique*, Μεταπτυχιακή Σχολή του Ινστιτούτου Οπτικής, υπαγόμενη στο Πανεπιστήμιο Παρί-Σακλαί και στην ένωση σχολών ParisTech).

Ο Μωρίς Αμύ τιμήθηκε το 1895 με το Βραβείο Lalande. Το 1908 εκλέχθηκε μέλος της Γαλλικής Ακαδημίας Επιστημών, καταλαμβάνοντας την έδρα που είχε μείνει κενή με τον θάνατο του Πιερ Ζανσέν, και έφθασε να γίνει πρόεδρός της το 1928. Επιπλέον διετέλεσε μέλος του Γραφείου Γεωγραφικών Μηκών.

* Αδελφός του πατέρα του ήταν ο αξιόλογος ανθρωπολόγος Ερνέστ Αμύ.

## Παραπομπές


## Πηγές
* Το λήμμα «Αμύ Μαυρίκιος» στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 169

Κατηγορία:Γάλλοι αστρονόμοι
Κατηγορία:Μέλη της Ακαδημίας Επιστημών (Γαλλία)
Αλέξανδρος ο Μεγαλοπολίτης

Ο **Αλέξανδρος ο Μεγαλοπολίτης** ήταν Μακεδόνας, ο οποίος έλαβε την άδεια και εγκαταστάθηκε στη Μεγαλόπολη περί το 190 π.Χ., από όπου και η προσωνυμία του. Διέδιδε ψευδώς ότι ήταν απόγονος του Μεγάλου Αλεξάνδρου και συνακόλουθα ονόμασε τους δύο γιους του Φίλιππο και Αλέξανδρο. Η κόρη του, που λεγόταν Απάμα, παντρεύτηκε τον βασιλιά Αμύνανδρο των Αθαμάνων στην Ήπειρο. Από τα τέκνα αυτά του Αλεξάνδρου κάποιον ιστορικό ρόλο διεδραμάτισε ο Φίλιππος, που ακολούθησε την αδελφή του στη βασιλική αυλή του Αμυνάνδρου, ο οποίος του ανέθεσε τη διακυβέρνηση της Ζακύνθου.

## Πηγές

Κατηγορία:Αρχαίοι Μακεδόνες
Κατηγορία:Αρχαίοι Μεγαλοπολίτες
Αμύνανδρος (βασιλιάς)

Ο **Αμύνανδρος** (αρχ. ελλ. *Ἀμύνανδρος*, στον Πολύβιο απαντάται και ως **Αμύνας**) ήταν βασιλιάς των Αθαμάνων στην αρχαία Ήπειρο. Προκάτοχός του στον θρόνο αυτόν ήταν ο Θεόδωρος. Η αδελφή του Αμυνάνδρου είχε παντρευτεί τον Σκερδιλαΐδα, βασιλιά των Ιλλυριών.

Επί μία εικοσαετία, από το 208 π.Χ. μέχρι το 189 π.Χ., ο Αμύνανδρος εκμεταλλεύθηκε επιδέξια τους πολέμους ανάμεσα στους Ρωμαίους και τους Μακεδόνες. Αν και ο ίδιος ήταν μάλλον επιπόλαιος, η θέση του μικρού βασιλείου του, που βρισκόταν μεταξύ των Μακεδόνων και των Αιτωλών, συνέτεινε στο να διαδραματίσει σπουδαίο ρόλο στα γεγονότα της τελευταίας περιόδου πριν από την κατάκτηση της Ελλάδας από τους Ρωμαίους.

Ο Αμύνανδρος εμφανίζεται πράγματι για πρώτη φορά στην ιστορία ως διαμεσολαβητής ανάμεσα στον βασιλιά Φίλιππο Ε΄ της Μακεδονίας και τους Αιτωλούς. Αλλά καθώς οι Ρωμαίοι ετοιμάζονταν να κηρύξουν πόλεμο εναντίον του Φιλίππου, απέστειλαν πρέσβεις στον Αμύνανδρο προκειμένου να τον πληροφορήσουν για την πρόθεσή τους αυτή. Μόλις άρχισε ο πόλεμος, ο Αμύνανδρος πήγε στο στρατόπεδο των Ρωμαίων και υποσχέθηκε να τους βοηθήσει: ανέλαβε τον ρόλο να πείσει τους Αιτωλούς να συμμαχήσουν με τους Ρωμαίους.

Το 198 π.Χ. ο Αμύνανδρος κατέλαβε τις πόλεις Φώκη και Γόμφους, και λεηλάτησε τη Θεσσαλία. Συμμετέσχε στο συνέδριο-συνάντηση του Φιλίππου με τον Ρωμαίο Φλαμινίνο, και κατά τη διάρκεια της σύντομης εκεχειρίας στάλθηκε από τον δεύτερο στη Ρώμη. Και πάλι ήταν παρών στο συνέδριο με τον Φίλιππο μετά τη Μάχη των Κυνός Κεφαλών (197 π.Χ.). Με τη σύναψη της ειρήνης, επιτράπηκε στον Αμύνανδρο να κρατήσει υπό την κατοχή του όλα τα φρούρια του Φιλίππου που είχε καταλάβει.

Στον πόλεμο των Ρωμαίων εναντίον του Αντιόχου του Μέγα, ο Αμύνανδρος πείσθηκε από τον συγγενή του εξ αγχιστείας Φίλιππο τον Μεγαλοπολίτη να υποστηρίξει τον Αντίοχο. (Ο Αμύνανδρος είχε πάρει ως σύζυγό του την Απάμα, θυγατέρα του μακεδονικής καταγωγής Αλεξάνδρου του Μεγαλοπολίτου και αδελφή του Φιλίππου του Μεγαλοπολίτου.) Ο Αμύνανδρος πράγματι παρείχε σημαντική βοήθεια στον Αντίοχο. Αλλά το 191 π.Χ. εκδιώχθηκε από το βασίλειό του από τον Φίλιππο Ε΄ της Μακεδονίας και κατέφυγε με τη σύζυγο και τα τέκνα τους στην Αμβρακία. Οι Ρωμαίοι απαίτησαν να τους παραδοθεί ο Αμύνανδρος, αλλά η απαίτησή τους δεν εισακούσθηκε, αντιθέτως με τη βοήθεια των Αιτωλών ο Αμύνανδρος ανακατέλαβε το βασίλειό του. Τότε απέστειλε πρέσβεις στη Ρώμη και στους Ρωμαίους στρατηγούς Σκιπίωνα τον Αφρικανό και Λεύκιο Κορνήλιο Σκιπίωνα, που ακόμα πολεμούσαν τον Αντίοχο στην Ασία, προκειμένου να συνάψει ξεχωριστή ειρήνη μαζί τους, πράγμα που επέτυχε (189 π.Χ.). Κατόπιν αυτού, ο Αμύνανδρος έπεισε τους Αμβρακείς να παραδοθούν στους Ρωμαίους.

Σχετικώς με τον μετέπειτα βίο και τον θάνατο του Αμυνάνδρου δεν σώζεται καμιά πληροφορία.

## Παραπομπές


## Πηγές
* Το αντίστοιχο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 196

Αμυνανδρος
Γομφώδη

Τα ***Γομφώδη*** (λατινική και επιστημονική ονομασία *Gomphales*) είναι τάξη μυκήτων που ανήκει στην ομοταξία Aγαρικομύκητες. Οι οικογένειες που σήμερα κατατάσσονται στα *Γομφώδη* έχουν κατά καιρούς ταξινομηθεί στην τάξη *[[Φαλλώδη]]* (*Phallales*) (και αντιστρόφως, καθώς μερικές φορές θεωρούνται ως συνώνυμα), ενώ η πλέον καταργηθείσα οικογένεια γομφωδών *Ραμαριοειδή* (*Ramariaceae*) υπαγόταν παλαιότερα στην τάξη των *Κανθαρελωδών* (*Cantharellales)*. Πρόσφατες φυλογενετικές αναλύσεις με χρήση DNA εντάσσουν στα *Γομφώδη* τις δύο οικογένειες της αρχικής περιγραφής και θεσπίσεως της τάξεως από τον Ελβετό μυκητολόγο Βάλτερ Γύλιχ (*Walter Jülich*) το 1981, με την προσθήκη των *Ροπαλοδελφοειδών* (*Clavariadelphaceae)*.  Σύμφωνα με στοιχεία του 2025, τα Γομφώδη περιλαμβάνουν 3 οικογένειες, 18 γένη και περίπου 500 είδη.

## Ονομασία
Η ονομασία προέρχεται από την αρχαία ελληνική λέξη *γόμφος*, η οποία σήμαινε μεταλλικό ή ξύλινο καρφί, σφήνα. 

## Υποδιαιρέσεις
Στα *Γομφώδη* ταξινομούνται σήμερα οι εξής τρεις οικογένειες:

* ***Ροπαλοδελφοειδή''' (Clavariadelphaceae''), με 2 γένη 
* ***Γομφοειδή*** (''Gomphaceae''), με 12 γένη και περίπου 450 είδη (περίπου το 90% των ειδών)
* ***Λενταριοειδή*** (''Lentariaceae''), με 3 γένη 
Το γένος ***Γομφοκανθαρέλος**' (*Gomphocantharellus)* με το μοναδικό του είδος *Γομφοκανθαρέλος ο κυλινδρόσπορος* - *Gomphocantharellus cylindrosporus* (L. Fan, Y.Y. Xu, Zhu L. Yang & S.P. Jian 2022) κατατάσσεται εκτός των ανωτέρω οικογενειών.

## Παραπομπές


Γομφωδη
NGC 3553

Ο **[[Νέος Γενικός Κατάλογος|NGC]] 3553** είναι φακοειδής γαλαξίας στον αστερισμό Μεγάλη Άρκτο. Τον ανακάλυψε τον Μάρτιο του 1885 ο αστρονόμος Γκιγιόμ Μπιγκουρντάν (Guillaume Bigourdan) και ανήκει στο σμήνος γαλαξιών Abell 1185.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Φακοειδείς γαλαξίες
Κατηγορία:Μεγάλη Άρκτος
3553
33933
+05-27-004
NGC 3552

Ο **[[Νέος Γενικός Κατάλογος|NGC]] 3552** είναι φακοειδής γαλαξίας στον αστερισμό Μεγάλη Άρκτο. Τον ανακάλυψε ο αστρονόμος Ουίλιαμ Χέρσελ (William Herschel) στις 11 Απριλίου 1785 και ανήκει στο σμήνος γαλαξιών Abell 1185.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Φακοειδείς γαλαξίες
Κατηγορία:Μεγάλη Άρκτος
3552
33932
+05-27-003
Ουασουκάννι

Η **Ουασουκάννι** ήταν η πρωτεύουσα των Χουρριτών του Μιτάννι από το 1500 π.Χ. μέχρι τον 13ο αιώνα π.Χ. Η ακριβή τοποθεσία της Ουασουκάννι δεν είναι γνωστή, είναι ωστόσο γενικά αποδεκτό ότι βρισκόταν ανάμεσα στους ποταμούς Αβώρ και Μυγδόνιο στην Συρία. Ο αρχαιολόγος Ντίτριχ Όπιτζ πρότεινε ότι βρισκόταν στο μεγάλο όρος Τελ ελ Φακαρίγια, κοντά στο Τελ Χαλάφ στην Συρία το οποίο δεν είχε ανασκαφεί ποτέ. Μια ενεργοποίηση νετρονίων με την υποστήριξη αργίλου στις Επιστολές της Αμάρνα απέκλεισε αυτή την τοποθεσία, την ίδια άποψη δήλωσε και ο Έντουαρντ Λιπίνσκ. Το θέμα επανήλθε με μιά νέα ομάδα Γερμανών αρχαιολόγων όπως ο Στέφανο ντε Μαρτίνο, ο Μίρκο Νόβακ και ο Ντομινίκ Μπόνατς που υποστήριξαν ξανά την συγκεκριμένη θέση. Αυτό επιβεβαιώνεται από το γεγονός ότι σε όλα τα υπόλοιπα μέρη που έχουν ανασκαφεί δεν έχουν βρεθεί ενδείξεις για την ύπαρξη της Ουασουκάννι. Η Ουασουκάννι έμεινε γνωστή από την λεηλασία την οποία υπέστη από τον βασιλιά των Χετταίων Σουπιλουλιούμας Α΄ (περί το 1344-1322 π.Χ.) τα πρώτα χρόνια της βασιλείας του. Οι επιγραφές έδειξαν ότι ο Σουπιλουλιούμας τοποθέτησε έναν υποτελή βασιλιά τον Σαττιβάζα. Την πόλη λεηλάτησε για δεύτερη φορά ο βασιλιάς της Ασσυρίας Αντάντ Νιραρί Α΄ (περί το 1290 π.Χ.) και έγινε Ασσυριακή περιφερειακή επαρχεία, από τότε εξαφανίστηκε από την ιστορία.

## Παραπομπές



## Πηγές

*Dominik Bonatz, "Waššukanni at the End of the Late Bronze Age: The Fate of a Capital City During Periods of Change", in Exploring 'Dark Ages' Archaeological Markers of Transition in the Near East from the Bronze Age to the Early Islamic Period, Benoit et al. (ed), Harrassowitz Verlag, Wiesbaden, σσ. 33-52, 2022
*W Mayer, "Taide Oder Wassukanni? Name und Lage der Hauptstadt Mitannis", in Ugarit-Forschungen. Internationales Jahrbuch für die Altertumskunde Syrien-Palästinas, Τομ. 18, σσ. 231-236, 1986
*A. Moortgat, "Arch. Forschungen der Max Freiherr von Oppenheim-Stiftung im nordlichen Mesopotamien ",Arbeitsgemeinschaft fur Forschung des Landes Nordrhein-Westfalen 62, 1957
*von Dassow, Eva, "Mittani and Its Empire", The Oxford History of the Ancient Near East: Volume III: Volume III: From the Hyksos to the Late Second Millennium BC, σσ. 455–528, 2022

Κατηγορία:Χαμένες αρχαίες πόλεις